[{"text_idx": "#000001", "text": "C\u0302iu homo estas malsama individuo kun propraj bezonoj, tial la IJK ofertas multajn malsamajn manierojn por tranokti. Atentu, ke por c\u0302iu tipo vi devas mem kunporti littukojn, au\u0306 lui ilin de la kongresejo."}, {"text_idx": "#000002", "text": "Kvar luksaj c\u0302ambroj haveblas por unuopuloj au\u0306 paroj. Ili trovig\u0302as en domo kun propra kuirejo, banc\u0302ambroj kaj vivc\u0302ambro. Se estos pli da bezono por 2-personaj au\u0306 1-personaj c\u0302ambroj, ankau\u0306 kelkaj luksetaj c\u0302ambroj por tio haveblas."}, {"text_idx": "#000004", "text": "G\u0302is 98 homoj povas log\u0302i en lukseta c\u0302ambro, kun tri g\u0302is kvin aliaj homoj, kaj kun propra banc\u0302ambro. Tiuj c\u0302ambroj plej proksimas al la mang\u0302ejo kaj la programc\u0302ambroj."}, {"text_idx": "#000005", "text": "La plej ofta log\u0302tipo en la IJK 2022, kun 127 litoj, estas la amasc\u0302ambro. En tri konstruaj\u0302oj trovig\u0302as c\u0302ambroj kun 7 g\u0302is 16 litoj, kaj komunaj banc\u0302ambroj en la koridoro. Multaj el ili trovig\u0302as apud la trinkejo, do se vi planas multe festi kaj malmulte dormi, tiu c\u0302i estas la log\u0302tipo por vi!"}, {"text_idx": "#000006", "text": "Kvar tipioj kun po ok dormlokoj ofertas al vi interesan log\u0302eblecon. Vi mem portu matracon kaj c\u0302iujn kovrilojn, sed vi ne bezonas porti tendon. Vi dormos for de la festoj kaj koncertoj apud la tendokampo."}, {"text_idx": "#000007", "text": "Atentu, vi devos mem porti vian tendon"}, {"text_idx": "#000008", "text": "La plej granda libereco estas kiam vi mem portas vian tendon! De Roerdomp havas grandan herbejon por starigi tendojn (au\u0306 ruldomon), kaj akvo kaj dus\u0302ejoj haveblas apude. Apud la tendejo staras la gufujo, kie dumtage vi povas mem organizi vian mang\u0302on au\u0306 kartludi."}]